གཞུང་སྒྲ་ཡ་གི་ལེགས་པའི་ལྡིང་རི་ནང་གི་འབྱུང་ཁུངས་དང་ལོ་རྒྱུས།༼ཡ་གི་ལེགས་པའི་ལྡིང་རི་ནང་།༽ཡ་གི་ལེགས་པའི་ལྡིང་རི་ནང།།ལྷ་འདྲེ་ཆགས་པའི་ལྡིང་རི་ནང་།།སྐར་སངས་གསེར་གྱི་བཟང་བུམ་ནང་།།ཡི་དམ་མཁའ་འགྲོ་ཕེབས་ཟེར་ཕེབས།།མཚན་ལྡན་བླ་མའི་མཇལ་ཁ་ནང་།།བྱིན་རླབས་གསུང་སྐད་ཡོད་ཟེར་ཡོད།།གླུ་གཞས་ལུ་བོད་སྒྲ།གཞུང་སྒྲ་དང་རིག་གསར་ཟེར་གསུམ་ཡོད་ས་ལས་གོང་ལུ་ཡོད་པའི་གླུ་ཚིག་འདི་གཞུང་སྒྲ་ཨིན་མས།གཞུང་སྒྲ་འདི་དབང་འདུས་རྫོང་ཁག་གི་མངའ་འོག་ལུ་ཡོད་པའི་གཡུས་སྒང་སྟེང་ཟེར་སར་ལུ་སྒང་སྟེང་ལྷ་ཁང་འདི་བཞེངས་པའི་སྐབས་ལུ་སྒང་སྟེང་སྤྲུལ་སྐུ་སྐུ་འཕྲེང་གཉིས་པ་བསྟན་འཛིན་ལེགས་པའི་དོན་གྲུབ་ཀྱིས་བརྩམས་གནང་ནུག།སྒང་སྟེང་ལྷ་ཁང་གི་གདན་ས་འགོ་དང་པ་གྲུབ་ཐོབ་རྣམ་རྒྱལ་ལྷུན་གྲུབ་ཀྱིས་བཅག་གནང་པའི་ཤུལ་ལུ་སྒང་སྟེང་སྤྲུལ་སྐུ་སྐུ་འཕྲེང་གཉིས་པ་བསྟན་འཛིན་ལེགས་པའི་དོན་གྲུབ་ཀྱིས་གདན་ས་བཅག་གནང་ནུག།དེ་སྒང་སྤྲུལ་སྐུ་གིས་སྒང་སྟེང་ལྷ་ཁང་འདི་རྒྱ་བསྐྱེད་གནང་པའི་སྐབས་སུ་ལྷ་ཁང་གི་ལྡིང་རི་འདི་ཡར་ག་དེམ་ཅིག་བསྐྱལ་རུང་བསྐྱལ་མ་ཚུགས་པས་དེ་ལས་སྤྲུལ་སྐུ་བསྟན་འཛིན་ལེགས་པའི་དོན་གྲུབ་ཀྱིས་མངོན་ཤེས་གཟིགས་ཅིག་ཟེར་ཨིན་མས།དེ་སྐབས་ཤར་གྱི་གཡུས་ཁ་ལུ་ཤར་སྲུ